title: KOMISSION TÄYTÄNTÖÖNPANOASETUS (EU) …/…, komission asetuksen (EU) N:o 1300/2014 muuttamisesta esteettömyysinventaarin osalta esteiden yksilöimistä, tietojen käyttäjille antamista sekä esteettömyyden edistymisen seurantaa ja arviointia varten

text:
               KOMISSION TÄYTÄNTÖÖNPANOASETUS (EU) …/…,

               annettu 16.5.2019,

               komission asetuksen (EU) N:o 1300/2014 muuttamisesta esteettömyysinventaarin osalta esteiden yksilöimistä, tietojen käyttäjille antamista sekä esteettömyyden edistymisen seurantaa ja arviointia varten

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon rautatiejärjestelmän yhteentoimivuudesta Euroopan unionissa 11 päivänä toukokuuta 2016 annetun Euroopan parlamentin ja neuvoston direktiivin (EU) 2016/797
                  1
                ja erityisesti sen 5 artiklan 11 kohdan,

               sekä katsoo seuraavaa:

               (1)Komission asetuksen (EU) N:o 1300/2014
                  2
                7 artiklan mukaan kyseisen asetuksen liitteessä olevan 7 osan säännöksiä on muutettava, jotta voidaan määrittää esteettömyysinventaarin ominaisuudet, mukaan luettuina sisältö, tietomuoto, toiminnallinen ja tekninen rakenne, toimintatapa ja tietojen tallentamiseen ja käyttöön liittyvät säännöt, sekä tietojen antamisesta vastaavien yksiköiden itsearviointiin ja nimeämiseen liittyvät säännöt.

               (2)Euroopan parlamentin ja neuvoston asetuksen (EU) 2016/796
                  3
                5 artiklan 1 kohdan ja komission asetuksen (EU) N:o 1300/2014 7 artiklan 2 kohdan nojalla perustettiin työryhmä laatimaan ehdotus suositukseksi esteettömyysinventaariin kerättävän tiedon vähimmäisrakenteesta ja sisällöstä, jotta voidaan yksilöidä esteet, antaa tietoja käyttäjille sekä seurata ja arvioida esteettömyyden edistymistä. Työryhmä sai työnsä päätökseen toukokuussa 2017, ja sen tuloksena rautatievirasto viimeisteli suosituksen ERA-REC-128 komission asetuksen (EU) N:o 1300/2014 muuttamiseksi.

               (1)Esteettömyysinventaari on staattinen väline, josta ilmenee varusteiden olemassaolo, mutta sillä ei ole tarkoitus antaa tietoa varusteiden tilasta ja toiminnasta.

               (4)Jos asemaa tai sen osia parannetaan tai uudistetaan tai ne ovat muun kansallisessa toteutussuunnitelmassa esitetyn työn kohteina komission asetuksen (EU) N:o 1300/2014 8 artiklan mukaisesti, olisi kerättävä tiedot siitä, onko asemaan tai sen osiin kohdistuva työ komission asetuksen (EU) N:o 1300/2014 mukaista.

               (5)Tässä asetuksessa säädetyt toimenpiteet ovat asetuksen (EU) 2016/797 51 artiklan 1 kohdalla perustetun komitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Muutetaan komission asetus (EU) N:o 1300/2014 seuraavasti:

               (1)Lisätään 7 artiklan jälkeen 7 a artikla seuraavasti:

               ”7 a artikla

               Esteettömyystietojen kerääminen, ylläpito ja vaihto.

               1.Kunkin jäsenvaltion on päätettävä yhdeksän kuukauden kuluttua [lisätään tämän asetuksen voimaantulopäivä], mitkä yksiköt vastaavat esteettömyystietojen keräämisestä, ylläpidosta ja vaihdosta.

               2.Jäsenvaltiot voivat pyytää komissiolta määräajan pidentämistä. Määräajan pidentämisen on oltava poikkeuksellista, ja se on perusteltava asianmukaisesti ja rajattava ajallisesti. Pidentämisen katsotaan erityisesti olevan perusteltua, jos Euroopan unionin rautatievirasto ei ole vahvistanut tämän asetuksen liitteen mukaisia tiedonkeruuvälinettä ja toimintatapoja eivätkä ne ole täysin toimintavalmiina kahden kuukauden kuluttua tämän asetuksen voimaantulosta.

               3.Jokaista asemaa varten on oltava yksikkö, joka vastaa esteettömyystietojen vaihdosta.

               4.Tietojen keruu ja muuntaminen on saatettava päätökseen 36 kuukauden kuluessa tämän asetuksen voimaantulosta.

               5.Ennen kuin komission asetuksen (EU) N:o 454/2011
                  4
                liitteessä I olevissa 7.2, 7.3 ja 7.4 kohdassa kuvattu tietojenvaihdon arkkitehtuuri on saatu täysin toimintavalmiiksi esteettömyystiedot vaihdetaan siirtämällä ne Euroopan rautatieasemien esteettömyystietokantaan (ERSAD), jota Euroopan unionin rautatievirasto pitää yllä.”

               (2)Muutetaan liite tämän asetuksen liitteen mukaisesti.

               2 artikla

               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 16.5.2019

                     Komission puolesta

                     Puheenjohtaja
                     Jean-Claude JUNCKER

                     (1)

                        EUVL L 138, 26.5.2016, s. 44.

                     (2)

                        Komission asetus (EU) N:o 1300/2014, annettu 18 päivänä marraskuuta 2014, vammaisten ja liikkumisesteisten henkilöiden esteetöntä pääsyä Euroopan unionin rautatiejärjestelmään koskevista yhteentoimivuuden teknisistä eritelmistä (EUVL L 356, 12.12.2014, s. 110).

                     (3)

                        Euroopan parlamentin ja neuvoston asetus (EU) 2016/796, annettu 11 päivänä toukokuuta 2016, Euroopan unionin rautatievirastosta ja asetuksen (EY) N:o 881/2004 kumoamisesta (EUVL L 138, 26.5.2016, s. 1).

                     (4)

                        Komission asetus (EU) N:o 454/2011, annettu 5 päivänä toukokuuta 2011, Euroopan laajuisen rautatiejärjestelmän osajärjestelmää ”henkilöliikenteen telemaattiset sovellukset” koskevasta yhteentoimivuuden teknisestä eritelmästä (EUVL L 123, 12.5.2011, s. 11).

    ---documentbreak---

               LIITE

               Muutetaan asetuksen (EU) N:o 1300/2014 liite seuraavasti:

               (1)Lisätään 2 osan 2.3 kohdan ensimmäisen virkkeen jälkeen kohta seuraavasti:

               ”Esteettömyystiedot:

               Esteettömyystiedot koostuvat matkustajarautatieasemien esteettömyyttä koskevista tiedoista, joita on kerättävä, pidettävä yllä ja vaihdettava, toisin sanoen matkustajarautatieasemien ominaisuuksien ja varusteiden kuvauksesta. Kuvausta on tarvittaessa täydennettävä tiedoilla siitä, missä määrin asemat ovat tämän YTE:n vaatimusten mukaisia.”

               (2)Lisätään 7 osan 7.2 luvun 7.2.1 alalukuun alaluvut seuraavasti:

               ”7.2.1.1 Esteettömyysinventaari – infrastruktuuri

               7.2.1.1.1 Toiminnallinen ja tekninen rakenne

               Esteettömyysinventaariin sisältyvät seuraavat toiminnot:

               (1)olemassa olevien esteiden tunnistaminen;

               (2)käytännön tietojen antaminen käyttäjille;

               (3)esteettömyyden edistymisen seuraaminen ja arviointi.

               Esteettömyystietojen vaihdon arkkitehtuurista säädetään asetuksessa (EU) N:o 454/2011 (henkilöliikenteen telemaattisia sovelluksia koskeva YTE).

               Esteettömyystietojen formatointiin ja vaihtoon sovelletaan seuraavia standardeja:

               (1)CEN/TS 16614-1:2014 Public transport – Network and Timetable Exchange (NeTEx) – Part 1: Public transport network topology exchange format
                  2014-05-14

               (2)EN 12896-1:2016 Public transport. Reference data model. Common concepts (Transmodel)

               Suunniteltuun erityiseen käyttötarkoituksen käytetään erityistä yhdenmukaistettua Transmodel-profiilia lisäyksessä O olevassa luettelokohdassa 1 tarkoitettujen teknisten asiakirjojen mukaisesti.

               7.2.1.1.2 Esteettömyystietojen tallentamiseen ja itsearviointiin liittyvät säännöt

               Esteettömyystietojen tallentamiseen ja itsearviointiin liittyvät säännöt ovat seuraavat:

               (1)esteettömyyttä koskevia tietoja keräävien yksiköiden ei tarvitse olla riippumattomia tiedonkeruun kohteiden päivittäisestä hallinnoinnista;

               (2)kun esteettömyystietoja kerätään ensimmäisen kerran komission täytäntöönpanoasetuksen (EU) …/...
                  1
                [julkaisutoimisto lisää tämän muutossäädöksen numeron] voimaantulon jälkeen, inventaariin voidaan merkitä, ettei asemien tämän YTE:n vaatimusten mukaisuutta ole arvioitu;

               (3)jos asemaa tai sen osia parannetaan tai uudistetaan tai ne ovat tämän YTE:n kansallisessa toteutussuunnitelmassa esitetyn muun työn kohteina, vastaavat esteettömyystiedot on päivitettävä, tarvittaessa tämän YTE:n vaatimusten mukaisuus mukaan luettuna;

               (4)tämän YTE:n vaatimusten mukaisuutta voidaan päivittää tämän YTE:n 6.2.4 kohdassa tarkoitetun välivaiheen tarkastuslausuman perusteella;

               (5)inventaariin ei tarvitse merkitä varusteiden toimintakuntoa.

               Komissio antaa saataville tiedonkeruuvälineen, jonka toimintatavat kuvataan lisäyksessä O olevassa luettelokohdassa 2 tarkoitetuissa teknisissä asiakirjoissa.

               Jos on olemassa rakenteisia esteettömyystietoja, jotka voidaan muuntaa yhdenmukaistettuun profiiliin, nämä tiedot voidaan vaihtoehtoisesti siirtää muuntamisen jälkeen. Olemassa olevien esteettömyystietojen muuntamismenetelmä ja yhteyskäytäntö esitetään lisäyksessä O olevassa luettelokohdassa 3 tarkoitetuissa teknisissä asiakirjoissa.

               7.2.1.1.3 Tietojen käyttöön liittyvät säännöt

               ERSAD-tietokannasta

               (1)yleisö voi saada tietoja Euroopan unionin rautatieviraston ylläpitämältä julkiselta verkkosivustolta;

               (2)rekisteröidyt kansalliset viranomaiset voivat hakea kaikki jäsenvaltion kannalta merkitykselliset esteettömyystiedot;

               (3)komissio ja rautatievirasto voivat hakea kaikki esteettömyystiedot.

               Rautatieviraston ylläpitämää ERSAD-tietokantaa ei saa yhdistää muihin tietokantoihin.

               7.2.1.1.4 Käyttäjiltä saadun palautteen hallinnointiin liittyvät säännöt

               Käyttäjiltä saatu palaute voi olla seuraavassa muodossa:

               (1)institutionaalinen palaute käyttäjäjärjestöiltä, vammaisjärjestöt mukaan luettuina: olemassa olevia rakenteita voidaan käyttää, kunhan niihin kuuluu edustajia vammaisten ja liikkumisesteisten henkilöiden järjestöistä ja ne kuvastavat tilannetta asianmukaisella tasolla, ei välttämättä kansallisella tasolla. Käyttäjäpalautteen antamismenettely on järjestettävä siten, että nämä järjestöt voivat osallistua siihen tasavertaisesti;

               (2)yksilöllinen palaute: verkkosivustoilla kävijöille on annettava mahdollisuus ilmoittaa jotakin asemaa koskevista virheellisistä esteettömyystiedoista ja saada vahvistus siitä, että heidän kommenttinsa on otettu vastaan.

               Tietojen keruusta, ylläpidosta ja vaihdosta vastaavien yksiköiden on kummassakin tapauksessa otettava käyttäjiltä saatu palaute asianmukaisesti huomioon.”

               (3)Lisätään lisäys seuraavasti:

               ”Lisäys O – Luettelo teknisistä asiakirjoista

                        Kohta nro

                        Nimike

                        1

                        Yhdenmukaistettu NeTEx (Network and Timetable Exchange) -erityisprofiili, jota käytetään asemien kuvauksessa

                        2

                        Tiedonkeruuvälineen toimintatavat

                        3

                        Olemassa olevien esteettömyystietojen muuntamismenetelmä, mukaan luettuna ulkoisen käyttöliittymän ja yhteyskäytännön kuvaus.

                     (1)

                        [Komission täytäntöönpanoasetus (EU) …/… komission asetuksen (EU) N:o 1300/2014 muuttamisesta esteettömyysinventaarin osalta esteiden yksilöimistä, tietojen käyttäjille antamista sekä esteettömyyden edistymisen seurantaa ja arviointia varten (EUVL xxx).]


title: KOMISSION TÄYTÄNTÖÖNPANOASETUS (EU) …/…, komission asetuksen (EU) N:o 1305/2014 muuttamisesta muutoksenhallintajärjestelmän osalta

text:
               KOMISSION TÄYTÄNTÖÖNPANOASETUS (EU) …/…,

               annettu 16.5.2019,

               komission asetuksen (EU) N:o 1305/2014 muuttamisesta muutoksenhallintajärjestelmän osalta

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon rautatiejärjestelmän yhteentoimivuudesta Euroopan unionissa 11 päivänä toukokuuta 2016 annetun Euroopan parlamentin ja neuvoston direktiivin (EU) 2016/797
                  1
                ja erityisesti sen 5 artiklan 11 kohdan,

               sekä katsoo seuraavaa:

               (1)Euroopan parlamentin ja neuvoston asetuksen (EU) 2016/796
                  2
                19 artiklan mukaan Euroopan unionin rautatievirasto, jäljempänä ’virasto’, on velvollinen antamaan komissiolle suosituksia yhteentoimivuuden teknisistä eritelmistä, jäljempänä ’YTE:t’, ja niiden tarkistuksista direktiivin (EU) 2016/797 5 artiklan mukaisesti ja varmistamaan, että YTE:t mukautetaan tekniseen kehitykseen, markkinasuuntauksiin ja sosiaalisiin vaatimuksiin.

               (2)Komission delegoidun päätöksen (EU) 2017/1474
                  3
                13 artiklassa säädetään, että komission asetuksen (EU) N:o 1305/2014
                  4
                liitteessä olevaa 7.2 kohtaa on muutettava TAF YTE:n muutoksenhallintamenettelyn päivittämiseksi.

               (3)TAF YTE:n 7.2 kohtaa koskevien muutosten suositusehdotuksen laatimista varten on perustettu työryhmä asetuksen (EU) 2016/796 5 artiklan mukaisesti.

               (4)Virasto antoi 20 päivänä huhtikuuta 2018 komissiolle suosituksen komission asetuksen (EU) N:o 1305/2014 liitteessä olevan 7.2 kohdan tarkistamisesta.

               (5)Sen vuoksi komission asetuksen (EU) N:o 1305/2014 liitteessä olevaa TAF YTE:ä koskevaa 7.2 kohtaa olisi muutettava.

               (6)TAF YTE:ssä mainittujen teknisten asiakirjojen luettelo olisi saatettava ajan tasalle.

               (7)Tässä asetuksessa säädetyt toimenpiteet ovat direktiivin (EU) 2016/797 51 artiklan 1 kohdan mukaisesti perustetun komitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Korvataan komission asetuksen (EU) N:o 1305/2014 liitteessä oleva 7.2 kohta tämän asetuksen liitteellä 1.

               2 artikla

               Korvataan asetuksen (EU) N:o 1305/2014 (TAF YTE) lisäys I tämän asetuksen liitteessä 2 olevalla tekstillä.

               3 artikla

               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 16.5.2019

                     Komission puolesta

                     Puheenjohtaja
                     Jean-Claude JUNCKER

                     (1)

                        EUVL L 138, 26.5.2016, s. 44.

                     (2)

                        Euroopan parlamentin ja neuvoston asetus (EU) 2016/796, annettu 11 päivänä toukokuuta 2016, Euroopan unionin rautatievirastosta ja asetuksen (EY) N:o 881/2004 kumoamisesta (EUVL L 138, 26.5.2016, s. 1).

                     (3)

                        Komission delegoitu päätös (EU) 2017/1474 Euroopan parlamentin ja neuvoston direktiivin (EU) 2016/797 täydentämisestä yhteentoimivuuden teknisten eritelmien laatimista, hyväksymistä ja tarkistamista koskevien erityisten tavoitteiden osalta (EUVL L 210, 15.8.2017, s. 5).

                     (4)

                        Komission asetus (EU) N:o 1305/2014, annettu 11 päivänä joulukuuta 2014, Euroopan unionin rautatiejärjestelmän tavaraliikenteen telemaattisia sovelluksia koskevaa osajärjestelmää koskevasta yhteentoimivuuden teknisestä eritelmästä ja asetuksen (EY) N:o 62/2006 kumoamisesta (EUVL L 356, 12.12.2014, s. 438).

    ---documentbreak---

               LIITE 1

               Korvataan komission asetuksen (EU) N:o 1305/2014 liitteessä oleva 7.2 kohta seuraavasti:

               ”7.2. Muutoksenhallinta

               7.2.1. Muutoksenhallintaprosessi

               Muutoksenhallintamenettelyjä suunnitellaan sen varmistamiseksi, että muutosten kustannukset ja hyödyt analysoidaan asianmukaisesti ja että muutokset toteutetaan hallitusti. Virasto määrittelee, ottaa käyttöön sekä tukee ja hallitsee näitä menettelyjä, joiden on sisällettävä:

               ·muutoksen perustana olevien teknisten rajoitusten tunnistaminen

               ·maininta siitä, kuka vastaa muutoksen toteuttamismenettelyistä

               ·toteutettavien muutosten hyväksymismenettely

               ·muutostenhallinnan, versiojulkaisujen, siirtymän ja laajennuksen suuntaviivat

               ·yksityiskohtaisten eritelmien hallinnoinnista sekä laadunvarmistuksesta ja järjestelmän kokoonpanon hallinnasta vastaavien tahojen määrittely.

               Muutoksenhallintalautakunnan (CCB) muodostuu viraston, edustavien rautatiealan elinten ja jäsenvaltioiden edustajista. Tällaisella eri osapuolten välisellä kytköksellä varmistetaan järjestelmällinen näkökulma tehtäviin muutoksiin ja kattava arvio niiden vaikutuksista. Muutoksenhallintalautakunta asetetaan aikanaan viraston suojelukseen.

               7.2.2. Tämän asetuksen lisäyksessä I lueteltuja asiakirjoja koskeva erityinen muutoksenhallintaprosessi

               Virasto laatii tämän asetuksen lisäyksessä I lueteltuja asiakirjoja koskevan muutoksenhallintajärjestelmän seuraavien kriteerien mukaisesti.

               1.Asiakirjoihin vaikuttavat muutospyynnöt esitetään joko jäsenvaltioiden tai asetuksen (EU) 2016/796 38 artiklan 4 kohdassa määriteltyjen Euroopan tasolla toimivien edustavien rautatiealan edunvalvontajärjestöjen tai tavaraliikenteen telemaattisia sovelluksia koskevan YTE:n ohjauskomitean välityksellä.

               2.Virasto kerää ja säilyttää muutospyynnöt.

               3.Virasto esittää muutospyynnöt niitä varten perustetulle ERA:n työryhmälle, joka arvioi ne ja valmistelee ehdotuksen ja liittää siihen tarvittaessa taloudellisen arvionsa.

               4.Tämän jälkeen virasto esittää muutospyynnön ja siihen liittyvän ehdotuksen muutoksenhallintalautakunnalle, joka joko hyväksyy muutospyynnön, jättää sen hyväksymättä tai jättää asian pöydälle.

               5.Jos muutospyyntöä ei hyväksytä, virasto lähettää pyynnön esittäjälle joko tiedon hylkäämisen syystä tai muutospyyntöluonnosta koskevan lisätietopyynnön.

               6.Jos muutospyyntö hyväksytään, teknistä asiakirjaa on muutettava.

               7.Jos muutosta koskevan pyynnön hyväksymisestä ei päästä yhteisymmärrykseen, virasto toimittaa komissiolle lisäyksessä I mainittujen asiakirjojen ajantasaistamista koskevan suosituksen, uuden luonnosversion asiakirjasta sekä muutospyynnöt ja niiden taloudellisen arvioinnin ja asettaa nämä asiakirjat saataville verkkosivuillaan.

               8.Teknisen asiakirjan uusi versio ja hyväksytyt muutospyynnöt asetetaan nähtäville viraston verkkosivuille. Virasto pitää jäsenvaltiot ajan tasalla direktiivin 2008/57/EY 29 artiklan 1 kohdan mukaisesti perustetun komitean välityksellä.

               9.Jos muutospyyntö edellyttää tavaraliikenteen telemaattisia sovelluksia koskevan YTE:n lakitekstin muuttamista, virasto lähettää Euroopan komissiolle pyynnön tavaraliikenteen telemaattisia sovelluksia koskevan YTE:n tarkistamiseksi ja/tai teknisen lausunnon pyytämiseksi virastolta.

               Jos muutoksenhallinta vaikuttaa elementteihin, jotka ovat yhteiskäytössä henkilöliikenteen telemaattisia sovelluksia koskevan YTE:n kanssa, muutokset on tehtävä niin, että yhdenmukaisuus jo käyttöön otetun henkilöliikenteen telemaattisia sovelluksia koskevan YTE:n kanssa säilyy, jotta saavutetaan optimaaliset synergiaedut.”

               LIITE 2

               Korvataan komission asetuksen (EU) N:o 1305/2014 lisäys I seuraavasti:

               ”Lisäys I

               Luettelo teknisistä asiakirjoista

                        Nro

                        Viite

                        Otsikko

                        1

                        ERA-TD-100

                        TAF TSI – Annex A.5:Figures and Sequence Diagrams of the TAF TSI Messages

                        2

                        ERA-TD-101

                        Annex D.2 Appendix A (Wagon/ILU Trip Planning)

                        3

                        ERA-TD-102

                        Annex D.2 Appendix B — Wagon and Intermodal Unit Operating

                        Database (WIMO)

                        4

                        ERA-TD-103

                        Annex D.2 Appendix C — Reference Files

                        5

                        ERA-TD-104

                        Annex D.2 Appendix E — Common Interface

                        6

                        ERA-TD-105

                        Annex D.2 Appendix F — TAF TSI Data and Message Model

               ”


title: KOMISSION TÄYTÄNTÖÖNPANOASETUS (EU) …/…, komission asetuksen (EU) N:o 454/2011 muuttamisesta muutoksenhallintajärjestelmän osalta

text:
               KOMISSION TÄYTÄNTÖÖNPANOASETUS (EU) …/…,

               annettu 16.5.2019,

               komission asetuksen (EU) N:o 454/2011 muuttamisesta muutoksenhallintajärjestelmän osalta

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon rautatiejärjestelmän yhteentoimivuudesta Euroopan unionissa 11 päivänä toukokuuta 2016 annetun Euroopan parlamentin ja neuvoston direktiivin (EU) 2016/797
                  1
                ja erityisesti sen 5 artiklan 11 kohdan,

               sekä katsoo seuraavaa:

               (1)Euroopan parlamentin ja neuvoston asetuksen (EU) 2016/796
                  2
                19 artiklan mukaan Euroopan unionin rautatievirasto, jäljempänä ’virasto’, on velvollinen antamaan komissiolle suosituksia yhteentoimivuuden teknisistä eritelmistä, jäljempänä ’YTE:t’, ja niiden tarkistuksista direktiivin (EU) 2016/797 5 artiklan mukaisesti ja varmistamaan, että YTE:t mukautetaan tekniseen kehitykseen, markkinasuuntauksiin ja sosiaalisiin vaatimuksiin.

               (2)Komission delegoidun päätöksen (EU) 2017/1474
                  3
                14 artiklassa säädetään, että komission asetuksen (EU) N:o 454/2011 liitteessä I olevaa 7.5 kohtaa on muutettava TAP YTE:n muutoksenhallintaprosessin päivittämiseksi.

               (3)TAP YTE:n 7.5 kohtaa koskevien muutosten suositusehdotuksen laatimista varten on perustettu työryhmä asetuksen (EU) 2016/796 5 artiklan mukaisesti.

               (4)Virasto antoi 20 päivänä huhtikuuta 2018 komissiolle suosituksen asetuksen 454/2011 (TAP YTE) 7.5 kohdan tarkistamisesta.

               (5)Sen vuoksi komission asetuksen (EU) 454/2011
                  4
                liitteessä I olevaa TAP YTE:iä koskevaa 7.5 kohtaa olisi muutettava.

               (6)TAP YTE:ssä mainittujen teknisten asiakirjojen luettelo olisi saatettava ajan tasalle.

               (7)Tässä asetuksessa säädetyt toimenpiteet ovat direktiivin (EU) 2016/797 51 artiklan 1 kohdan mukaisesti perustetun komitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Korvataan komission asetuksen (EU) N:o 454/2011 liitteessä I oleva 7.5 kohta tämän asetuksen liitteessä 1 olevalla tekstillä.

               2 artikla

               Korvataan komission asetuksen (EU) N:o 454/2011 (TAP YTE) liite III tämän asetuksen liitteessä 2 olevalla tekstillä.

               3 artikla

               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 16.5.2019

                     Komission puolesta

                     Puheenjohtaja
                     Jean-Claude JUNCKER

                     (1)

                        EUVL L 138, 26.5.2016, s. 44.

                     (2)

                        Euroopan parlamentin ja neuvoston asetus (EU) 2016/796, annettu 11 päivänä toukokuuta 2016, Euroopan unionin rautatievirastosta ja asetuksen (EY) N:o 881/2004 kumoamisesta (EUVL L 138, 26.5.2016, s. 1).

                     (3)

                        Komission delegoitu päätös (EU) 2017/1474, annettu 8 päivänä kesäkuuta 2017, Euroopan parlamentin ja neuvoston direktiivin (EU) 2016/797 täydentämisestä yhteentoimivuuden teknisten eritelmien laatimista, hyväksymistä ja tarkistamista koskevien erityisten tavoitteiden osalta (EUVL L 210, 15.8.2017, s. 5).

                     (4)

                        Komission asetus (EU) N:o 454/2011, annettu 5 päivänä toukokuuta 2011, Euroopan laajuisen rautatiejärjestelmän osajärjestelmää ”henkilöliikenteen telemaattiset sovellukset” koskevasta yhteentoimivuuden teknisestä eritelmästä (EUVL L 123, 12.5.2011, s. 11).

    ---documentbreak---

               LIITE 1

               Korvataan komission asetuksen (EU) N:o 454/2011 liitteessä I oleva 7.5 kohta seuraavasti:

               ”7.5. Muutoksenhallinta

               7.5.1. Muutoksenhallintaprosessi

               On suunniteltava muutoksenhallintamenettelyjä sen varmistamiseksi, että muutosten kustannukset ja edut analysoidaan asianmukaisesti ja että muutokset toteutetaan hallitusti. Viraston on määriteltävä, otettava käyttöön sekä tuettava ja hallittava näitä menettelyjä, joiden on sisällettävä:

               ·muutoksen perustana olevien teknisten rajoitusten tunnistaminen

               ·maininta siitä, kuka vastaa muutoksen toteuttamismenettelyistä

               ·toteutettavien muutosten validointimenettely

               ·muutostenhallinnan, versiojulkaisujen, siirtymän ja laajennuksen suuntaviivat

               ·yksityiskohtaisten eritelmien toimittamisesta sekä laadunvarmistuksesta ja järjestelmän ominaisuuksien hallinnasta vastaavien tahojen määrittely.

               Muutoksenhallintalautakunnan (CCB) on koostuttava viraston, edustavien rautatiealan elinten, lipunmyyjien, matkustajien ja jäsenvaltioiden edustajista. Tällaisella eri osapuolten välisellä kytköksellä  varmistetaan järjestelmällinen näkökulma tehtäviin muutoksiin ja kattava arvio niiden vaikutuksista. Muutoksenhallintalautakunta asetetaan aikanaan viraston suojelukseen.

               7.5.2. Tämän asetuksen liitteessä III lueteltuja asiakirjoja koskeva erityinen muutoksenhallintaprosessi

               Viraston on laadittava tämän asetuksen liitteessä III lueteltuja asiakirjoja koskeva muutoksenhallintajärjestelmä seuraavien kriteerien mukaisesti:

               1.Asiakirjoihin vaikuttavat muutospyynnöt esitetään joko jäsenvaltioiden tai asetuksen (EU) 2016/796 38 artiklan 4 kohdassa määriteltyjen Euroopan tasolla toimivien edustavien rautatiealan elinten tai lipunmyyjien edustajan tai Kansainvälisen rautatieliiton (UIC), kun on kyse UIC:n alun perin laatimia eritelmiä koskevien virheiden korjauksesta, tai henkilöliikenteen telemaattisia sovelluksia koskevan YTE:n ohjauskomitean välityksellä.

               2.Viraston on kerättävä ja säilytettävä muutospyynnöt.

               3.Viraston on esitettävä muutospyynnöt niitä varten perustetulle työryhmälle, joka arvioi ne ja valmistelee ehdotuksen ja liittää siihen tarvittaessa taloudellisen arvionsa.

               4.Tämän jälkeen viraston on esitettävä jokainen muutospyyntö ja siihen liittyvä ehdotus muutoksenhallintalautakunnalle, joka joko validoi muutospyynnön, jättää sen validoimatta tai jättää asian pöydälle.

               5.Jos muutospyyntöä ei validoida, viraston on lähetettävä pyynnön esittäjälle joko tieto hylkäämisen syystä tai muutospyyntöluonnosta koskeva lisätietopyyntö.

               6.Jos muutospyyntö validoidaan, teknistä asiakirjaa on muutettava.

               7.Jos muutosta koskevan pyynnön validoinnista ei päästä yhteisymmärrykseen, viraston on toimitettava komissiolle liitteessä III mainittujen asiakirjojen ajantasaistamista koskeva suositus, uusi luonnosversio asiakirjasta sekä muutospyynnöt ja niiden taloudellinen arviointi ja asetettava nämä asiakirjat saataville verkkosivuillaan.

               8.Teknisen asiakirjan uusi versio ja validoitu muutospyyntö on asetettava nähtäville viraston verkkosivuille. Virasto pitää jäsenvaltiot ajan tasalla direktiivin 2008/57/EY 29 artiklan 1 kohdan mukaisesti perustetun komitean välityksellä.

               9.Jos muutospyyntö edellyttää henkilöliikenteen telemaattisia sovelluksia koskevan YTE:n lakitekstin muuttamista, viraston on lähetettävä Euroopan komissiolle pyyntö henkilöliikenteen telemaattisia sovelluksia koskevan YTE:n tarkistamiseksi ja/tai teknisen lausunnon pyytämiseksi virastolta.

               Jos muutoksenhallinta vaikuttaa elementteihin, jotka ovat yhteiskäytössä tavaraliikenteen telemaattisia sovelluksia koskevan YTE:n kanssa, muutokset on tehtävä niin, että yhdenmukaisuus jo käyttöön otetun tavaraliikenteen telemaattisia sovelluksia koskevan YTE:n kanssa säilyy, jotta saavutetaan optimaaliset synergiaedut.”

               LIITE 2

               Korvataan asetuksen (EU) N:o 454/2011 liite III seuraavasti:

               ”Liite III

               Luettelo teknisistä asiakirjoista

                        Nro

                        Viite

                        Otsikko

                        1

                        B.1

                        Kansainväliseen tai ulkomaan myyntiin tarkoitettujen tariffitietojen tietokoneistettu luonti ja vaihto – NRT-liput

                        2

                        B.2

                        Kansainväliseen tai ulkomaan myyntiin tarkoitettujen tariffitietojen tietokoneistettu luonti ja vaihto – IRT-liput

                        3

                        B.3

                        Kansainväliseen tai ulkomaan myyntiin tarkoitettujen tietojen tietokoneistettu luonti ja vaihto – Erikoistarjoukset

                        4

                        B.4

                        Aikataulutietojen vaihtoa koskevien EDIFACT-viestien toteuttamista koskevat ohjeet

                        5

                        B.5

                        Istuma- ja makuupaikkojen sähköinen varaaminen ja matkustusasiakirjojen tuottaminen sähköisesti – Viestien vaihtaminen

                        6

                        B.6

                        Istuma- ja makuupaikkojen sähköinen varaaminen ja kuljetusasiakirjojen tuottaminen sähköisesti (RCT2-standardit)

                        7

                        B.7

                        Kansainvälisten rautatielippujen kotitulostus

                        8

                        B.8

                        Rautatieyritysten, infrastruktuurin haltijoiden ja muiden rautatiekuljetusketjussa mukana olevien yhtiöiden standardin mukaiset numerotunnukset

                        9

                        B.9

                        Paikkojen standardin mukaiset numerotunnukset

                        10

                        B.10

                        Palvelujen varaaminen sähköisesti liikuntarajoitteisille henkilöille – Viestien vaihto

                        12

                        B.30

                        Suunnitelma – henkilöliikenteen telemaattisia sovelluksia koskevan YTE:n mukaista rautatieyrityksen/rataverkon haltijan viestintää varten tarvittavien tietueiden luettelo

               ”